**Autodafé**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*lui C.A. depozitarul ereziilor somptuoase\*

”au coloana”

țipă ființa

scufundată în leșie pân la umăr

singură în hăul nopții

cine să audă zeii dorm și nu le pasă scrâșnetul

ciobește colții

printre umeri lupii fug în haită

din țâțâna vieții scuturând amarnic ramuri în ciclonuri

brumăresc sefire

frâng elipse în pătrar de lună

pe saltea de ruguri colțuroasă luptă

în atom de rai

se-ndoaie pe urlet și trunchiul de cer

ca o rugăciune

înspre șale mișcătoare nisipuri își preling

astralele clipuri

zgrumțuroasa iubire și se dor

sticlos ca o moarte-n pahare de lavă pe buză de jar

făptura prăvale

în cartilaje dragonii topesc plasa tampon

bântuie fantome prin tranșee de oase e pustiu și năprazne de ger

nici un înger nu se mai respiră

doar durerea semnează cu gheare de foc

calota de gheață a numelui său

cu vuiet se crapă

printre atrii de dor

spărgătorul ursitei despică-n șpanuri acide limba-nțelesului

sublim mobilată partea concavă a frontului își dezvăluie

punctul nevralgic

ușa vieții sale

doar un gând descuie

să-și ridice ziua ca pe-o cruce în spate

în genunchi pe coate sisif

nicicând nu se moare

un crepuscul cântă

strălucirea un eșec acunde în clipita-i dulce

din păstaie veșnicia râde

trucu-i reușit

”au coloana”

țipă ființa prinsă-n teascuri

suferința-i tot mai mare

hapurile zac în tindă sub o pânză de păianjen

bolovanul crește muntele se surpă

n-a fost niciodată

decât în pupilă

joc de reflectări și spaime

între vertebre

golgota

se zbate în piatră să-și mistuie cerul

răbdătoare așteaptă răstignirea jerba roditoare

efemerul doare

ultimul piron moartea încă nu și-a înghițit